पाएं अपने शहर की ताज़ा ख़बरें और फ्री ई-पेपरडाउनलोड करें
बल्देवगढ़ जनपद की ग्राम पंचायत हटा के एक समूह की महिलाओं काे जिला प्रशासन द्वारा इस बार गेहूं की फसल खरीदी के लिए निर्देशित किया गया था। जिसका जिम्मा रामराजा महिला स्व-सहायता समूह कर्मासन घाट की 10 महिलाओं को सौंपा गया। खरीदी केंद्र पर स्व सहायता की महिलाओं की देखरेख में खरीदी की जा रही है। समूह की अध्यक्ष अंगूरी लोधी ने बताया कि खरीदी केंद्र पर रोजाना किसानों से उपज की खरीदी की जा रही है। यहां पर 440 किसानों ने अपनी उपज डालने के लिए पंजीयन कराया है। जिनमें एक अप्रैल से 30 अप्रैल तक 339 किसान अपनी उपज बेच चुके हैं। इन किसानों से 11 हजार 830 क्विंटल गेहूं की खरीदी की जा चुकी है।
अंगूरी ने बताया कि कुछ किसानों के नाम अलग-अलग केंद्रों पर जुड़े हुए हैं। जिस कारण से कुछ किसानों ने अपनी उपज इस केंद्र पर नहीं बेची। 25 मई तक समर्थन मूल्य पर उपज की खरीदी की जानी है। अगर किसान अपनी उपज बेचना चाहते हैं, वे यहां पर अपनी फसल बेच सकते हैं। वहीं उपज को गोदाम में रखवाया गया है। मात्र 658 क्विंटल गेहूं परिवहन के लिए शेष रह गया है जो वाहन आते ही रखवा दिया जाएगा। ताकि केंद्र में फसल रखने के लिए जगह कम न पड़े।
सभी किसानों को पहुंचे एसएमएस
खरीद केंद्र प्रभारी ने बताया कि एसएमएस के लिए कोई भी किसान अब शेष नहीं रह गया है। उनका कहना है कि केंद्र पर पहुंचे सभी किसानों के लिए समूह द्वारा पर्याप्त छाया, पानी व सैनिटाइजर की व्यवस्था कराई गई है और केंद्र पर आने वाले लोगों को नि:शुल्क मास्क वितरण किए जा रहे हैं।
उनका कहना है जिला प्रशासन द्वारा छोटे ग्राम की खरीदी के लिए उनके समूह को निर्देशित किया गया था। जिसका कार्य समूह द्वारा पूर्ण किया जा रहा है। जिले में 60 हजार 697 किसानों ने कराया पंजीयन: जिले में किसानों से समर्थन मूल्य पर गेहूं की खरीदी की जा रही है।
उपार्जन केंद्र पर गेहूं बेचने के लिए जिले के 60 हजार 697 किसानों ने पंजीयन करवाया है। इन किसानों से गेहूं खरीदी करने के लिए 105 केंद्र बनाए गए हैं। जिनमें पांच केंद्रों पर इस बार स्व सहायता की महिलाओं द्वारा खरीदी की जा रही है। महिलाएं खरीदी करने में पीछे नहीं हटीं। उन्होंने केंद्रों पर पहुंचकर खरीदी की।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn